
REPUBLIKA HRVATSKA
KARLOVAČKA ŽUPANIJA

OPĆINA KAMANJE
POVJERENSTVO ZA PROVEDBU NATJEČAJA

KLASA: 406-06/26-01/01
UR.BROJ: 2133-18-03-26-03
Kamanje, 22.09.2026. godine

Na temelju članka 391. stavka 1. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08., 38/09, 153/09, 143/12, 152/14, 81/15 i 94/174.) i Odluke Općinskog vijeća raspisivanju javnog natječaja za prodaju nekretnina u vlasništvu Općine Kamanje (KLASA: 406-06/26-01/01, URBROJ: 2133-18-01-26-01 od 03.09.2026.) objavljuje se
 
JAVNI NATJEČAJ
za prodaju nekretnina u vlasništvu OPĆINE KAMANJE
 
1. Predmet natječaja je prodaja nekretnina u vlasništvu Općine Kamanje i to:
I. k.č.br. 1434 k.o. Police Pirišće – Brloška - VINOGRAD, površine 766 m2, udio 1/1

II. k.č.br. 1440 k.o. Police Pirišće – Brloška - VINOGRAD , površine 29 m2, udio 1/1, ZK Uložak br.: 1800

III. k.č. br. 2365/5 k.o. Police Pirišće – Put Police Pirišće -PUT, površine 265 m2, udio 1/1 ZK Uložak br. 1963

IV. k.č.br. 2556/6 k.o. Brlog Ozaljski – Put Brlog Ozaljski – PUT, površine 64 m2, udio 1/1, ZK Uložak br. 3068

2. Nekretnine se prodaju u zatečenom stanju, po načelu „viđeno-kupljeno“ što isključuje sve naknadne prigovore kupca.

3. Početna cijena zemljišta koje je predmet prodaje iznosi:
· Početna cijena za zemljište označeno točkom I. iznosi 766,00 eura 
· Početna cijena za zemljište označeno točkom II. iznosi 29,00 eura
· Početna cijena za zemljište označeno točkom III. iznosi 265,00 eura
· Početna cijena za zemljište označeno točkom IV. iznosi 64,00 eura

4. Ponuditelji mogu biti fizičke i pravne osobe, a strane osobe ako ispunjavaju zakonom predviđene uvjete za stjecanje prava vlasništva.

5. Ponuditelji za svaku nekretninu predaju zasebnu ponudu na obrascu Prilog 1 koji je sastavni dio ovog Natječaja te prilažu:
· naziv, odnosno ime ponuditelja,
· OIB i adresu ponuditelja (fizička osoba) ili naziv i sjedište te MBS i OIB ponuditelja (pravna osoba),
· redni broj nekretnine u natječaju, katastarsku općinu, katastarsku česticu i ukupnu površinu nekretnine za koju se podnosi ponuda,
· visinu ponuđene kupoprodaje cijene u eurama,
· za fizičke osobe dokaz o prebivalištu (preslik osobne iskaznice),
· za pravne osobe dokaz o sjedištu (obrtnica ili izvod iz registra trgovačkog suda),
· dokaz o ispunjenju zakonom predviđenih uvjeta za stjecanje prava vlasništva ako je ponuditelj strana osoba,
· izjava o davanju suglasnosti za korištenje osobnih podataka

6. Rok za dostavu ponuda je 07.10.2026. do 12:00 sati.

7. Ponude se mogu dostaviti preporučenom pošiljkom ili neposredno u zgradu Općine Kamanje, Kamanje 106, 47 282 Kamanje, u zatvorenom omotu s naznakom „ ponuda za kupnju zemljišta – ne otvaraj.“

8. Kriterij za izbor najpovoljnijeg ponuditelja uz ispunjavanje ostalih uvjeta natječaja je najviša ponuđena cijena.

9. Otvaranje ponuda obavit će se 08.10.2026. u 09:00 sati u općinskoj vijećnici Općine Kamanje. Otvaranju ponuda mogu prisustvovati ponuditelji osobno ili opunomoćene osobe ponuditelja uz uvjet predočenja pisanog dokaza o ovlasti ponuditelja.

10. O rezultatima će svi sudionici natječaja biti obaviješteni pismenim putem. S najpovoljnijim ponuditeljem, zaključit će se ugovor o kupoprodaji u roku od 15 dana od dana donošenja odluke o odabiru.

11. Kupac je dužan u roku od osam dana od dana sklapanja Ugovora o kupoprodaji uplatiti na žiroračun Općine Kamanje  HR82 2340 0091 8623 0000 7, model: HR 68, PNB: 7706-OIB cjelokupni iznos prodajne cijene jer se u protivnom smatra da je odustao od ponude.

12. Ponuditelj koji uspije u natječaju dužan je odmah nakon ispunjenja svih zakonskih i ugovornih uvjeta podnijeti zahtjev za upis prava vlasništva na svoje ime u zemljišnim knjigama.

13. Vlasnik zemljišta zadržava pravo poništenja natječaja i nije obvezan prihvatiti niti jednu pristiglu ponudu bez snošenja odgovornosti prema ponuditeljima.

14. Nepotpune ponude ili ponude koje pristignu izvan određenog roka neće se razmatrati.

15. Uvid u dokumentaciju vezanu uz prodaju zemljišta te druge informacije o ovom natječaju mogu se dobiti u Jedinstvenom upravnom odjelu Općine Kamanje ili na telefon  047/642 288 svaki radni dan od 7:00 do 15:00 sati.


Povjerenstvo za provedbu natječaja

